**Fakta om Soroptimist International**

Et verdensomspændende netværk af kvinder i erhverv, der gennem serviceprojekter arbejder for at fremme menneskerettigheder og kvinders status. Vi er neutrale i partipolitiske og religiøse spørgsmål.  
Soroptimist International har som NGO (Non Governmental Organisation) kategori 1 status i FN med anerkendt GENERAL CATEGORY, det er den højeste kvalifikation der tildeles en NGO.  
Det indebærer konsultativ status og automatisk invitation til internationale konferencer og møder i FN’s kommissioner.  
Vi har repræsentanter på FN’s kontorer i New York, Geneve, Paris, Wien, Nairobi, Bangkok og Rom.

Den første Soroptimistklub blev stiftet 3. oktober 1921 i Oakland i Californien og klubbens allerførste projekt var miljøprojektet Save the Redwoods. Soroptimister har ligeledes i næsten et århundrede arbejdet på at eliminere vold mod kvinder og piger og sikre kvinders deltagelse i konfliktløsning.

Vi udfører projekter for at reagere på, forebygge og eliminere vold mod kvinder over hele kloden.

Indsatsen omfatter at bygge krisecentre, hjælpe ofre for vold, tilbyde rådgivningstjenester, lobbyvirksomhed for at forbedre forebyggelsesprogrammer og politikker og øge bevidstheden om problemet.

Mange af vores projekter gennemføres i samarbejde med lokale og nationale regeringer, beslutningstagere og andre organisationer/institutioner, der arbejder på at fjerne vold mod kvinder gennem forbedrede strategier og programmer for forebyggelse og indsats.

På verdensplan er vi ca. 71.200 medlemmer i 2946 klubber fordelt på 121 lande.

Den europæiske føderation blev etableret i Paris i 1929 og har ca.  34.000 medlemmer i 1.256 klubber i 60 lande.

I Danmark startede den første klub i 1936 i København. I Danmark er der ca. 1.300 medlemmer i 52 klubber.

Hver klub repræsenterer en bred vifte af alle erhverv. Det giver derfor et omfattende netværk til andre aktive kvinder at være Soroptimist.

Soroptimist Internationals motto er:  ”a global voice for women”  
Soroptimisterne motto er:  En global stemme for kvinder

Se mere: <https://www.soroptimist-danmark.dk/>